CELEX: 32014D0008
Language: mt
Date: 2013-10-10 00:00:00
Title: 2014/8/UE: Deċiżjoni ta’ Implimentazzjoni tal-Kummissjoni tal- 10 ta’ Ottubru 2013 li temenda d-Deċiżjoni 2010/372/UE dwar l-użu ta’ sustanzi kkontrollati bħala aġenti tal-ipproċessar skont l-Artikolu 8(4) tar-Regolament (KE) Nru 1005/2009 tal-Parlament Ewropew u tal-Kunsill (notifikata bid-dokument C(2013) 6517)

11.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 8/27
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-10 ta’ Ottubru 2013
   li temenda d-Deċiżjoni 2010/372/UE dwar l-użu ta’ sustanzi kkontrollati bħala aġenti tal-ipproċessar skont l-Artikolu 8(4) tar-Regolament (KE) Nru 1005/2009 tal-Parlament Ewropew u tal-Kunsill
   (notifikata bid-dokument C(2013) 6517)
   (It-testi bil-Franċiż, bil-Ġermaniż, bl-Olandiż, bit-Taljan, bil-Pollakk u bil-Portugiż biss huma awtentiċi)
   (2014/8/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1005/2009 tal-Parlament Ewropew u tal-Kunsill tas-16 ta’ Settembru 2009 dwar sustanzi li jnaqqsu s-saff tal-ożonu (1), u b’mod partikolari l-Artikolu 8(4) tiegħu,
   Billi:
   
               (1)
            
            
               Minħabba r-responsabbiltajiet tal-Unjoni skont id-Deċiżjoni X/14 u deċiżjonijiet sussegwenti tal-Partijiet fil-Protokoll ta’ Montreal dwar is-Sustanzi li Jnaqqsu s-Saff tal-Ożonu, l-Artikolu 8(4) tar-Regolament (KE) Nru 1005/2009 jillimita l-użu tas-sustanzi kkontrollati bħala aġenti tal-ipproċessar għal 1 083 tunnellata metrika fis-sena u jillimita l-emissjonijiet mill-użi tal-aġenti tal-ipproċessar għal 17-il tunnellata metrika fis-sena.
            
         
               (2)
            
            
               Id-Deċiżjoni 2010/372/UE (2) tistabblilixxi lista ta’ impriżi li huma permessi jużaw sustanzi kkontrollati bħala aġenti tal-ipproċessar, u tiffissal-kwantitajiet massimi permessi għall-użu fil-kompożizzjoni u għall-emissjonijiet għal kull impriża kkonċernata.
            
         
               (3)
            
            
               Mill-2010, żewġ impriżi (Anwil SA u CUF Quimicos Industriais sa) ma għadhomx jużaw sustanzi kkontrollati bħala aġenti tal-ipproċessar. Impriża oħra (Arkema France S.A.) infurmat lill-awtoritajiet kompetenti Franċiżi li kien hemm żbalji kbar u evidenti fid-dejta tal-emissjonijiet li hi rrappurtat lill-Kummissjoni għas-snin 2007, 2008, 2009, 2010 u 2011, bir-riżultat li l-emissjonijiet annwali tagħha kienu ferm sottovalutati. Din id-dejta intużat mill-Kummissjoni bħala l-bażi għall-kalkolu ta’ limitu għall-impriża, kif stabbilit fl-Anness tad-Deċiżjoni 2010/372/UE, li jelenka l-impriżi u l-kwantitajiet massimi tal-emissjonijiet permessi fis-sena minn kull impriża. L-awtoritajiet kompetenti Franċiżi investigaw din l-allegazzjoni u sabu li dawn l-iżbalji evidenti fid-dejta rrappurtata fil-fatt jeżistu. Dawn l-iżbalji fid-dejta rrappurtata jidher li ma kinux intenzjonati, u rriżultaw fl-istabbiliment ta’ limitu għall-impriża li kien ferm taħt il-limitu li kien jiġi stabbilit li kieku l-emissjonijiet annwali ġew irrappurtati b’mod korrett. Il-limitu tal-impriża kif stabbilit fl-Anness tad-Deċiżjoni 2010/372/UE għalhekk ma jirriflettix b’mod korrett l-emissjonijiet annwali storiċi tagħha u għandu jitranġa.
            
         
               (4)
            
            
               L-Anness tad-Deċiżjoni 2010/372/UE għalhekk għandu jiġi emendat.
            
         
               (5)
            
            
               Għandu jiġi ċċarat ukoll li t-trasferimenti tal-kwota tal-kompożizzjoni bejn sustanzi u użi differenti huma wkoll possibbli fl-istess impriża.
            
         
               (6)
            
            
               Id-Deċiżjoni 2010/372/UE għandha għaldaqstant tiġi emendata skont dan.
            
         
               (7)
            
            
               Id-Deċiżjoni 2010/372/UE mhijiex limitata fiż-żmien u jista’ jkun xieraq li din tiġi riveduta, u b’mod partikolari l-Anness tagħha, fid-dawl ta’ żviluppi tekniċi fil-ġejjieni.
            
         
               (8)
            
            
               Il-miżuri previsti f’din id-Deċiżjoni huma skont l-opinjoni tal-Kumitat stabbilit permezz tal-Artikolu 25(1) tar-Regolament (KE) Nru 1005/2009,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2010/372/UE hija emendata kif ġej:
   
               1.
            
            
               Fl-Artikolu 3, l-ewwel sentenza għandha tinbidel b’dan li ġej:
               “Impriża tista’ tittrasferixxi lil impriża oħra elenkata fl-Anness, b’mod sħiħ jew parzjali, il-kwota tagħha għall-kompożizzjoni allokata għal installazzjoni eżistenti msemmija fl-Anness, irrispettivament mis-sustanza jew mill-użu li għalihom kienet allokata l-kwantità, jew tista’ tittrasferixxi fiha stess il-kwota tal-kompożizzjoni għal sustanza oħra u użu ieħor elenkati fl-Anness.”
            
         
               2.
            
            
               L-Anness tad-Deċiżjoni 2010/372/UE għandu jiġi sostitwit bl-Anness ta’ din id-Deċiżjoni.
            
         Artikolu 2
   Din id-Deċiżjoni hija indirizzata lil dawn l-impriżi:
   
               
                           Anwil SA
                        
                     
                           Ul. Toruńska 222,
                        
                     
                           87-805 Włocławek
                        
                     
                           IL-POLONJA
                        
                     
            
               
                           Arkema France S.A.
                        
                     
                           420, rue d’Estienne D’Orves
                        
                     
                           92705 Colombes Cedex
                        
                     
                           FRANZA
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669,
                        
                     
                           41538 Dormhagen
                        
                     
                           IL-ĠERMANJA
                        
                     
            
               
                           CUF Químicos Industriais SA
                        
                     
                           Quinta da Indústria, Beduído
                        
                     
                           3860-680 Estarreja
                        
                     
                           IL-PORTUGALL
                        
                     
         
               
                           Potasse et Produits Chimiques SA
                        
                     
                           95 rue du General de Gaulle,
                        
                     
                           68802 Thann Cedex
                        
                     
                           FRANZA
                        
                     
            
               
                           Vencorex France
                        
                     
                           Etablissement du Pont-de-Claix
                        
                     
                           Plate-forme chimique
                        
                     
                           Rue Lavoisier
                        
                     
                           BP16
                        
                     
                           38801 Le Pont-de-Claix Cedex
                        
                     
                           FRANZA
                        
                     
         
               
                           Solvay Specialty Polymers Italy SpA
                        
                     
                           Viale Lombardia 20
                        
                     
                           20021 Bollate (MI)
                        
                     
                           L-ITALJA
                        
                     
            
               
                           Teijin Aramid BV
                        
                     
                           Oosterhorn 6,
                        
                     
                           9930 AD Delfzijl
                        
                     
                           IL-PAJJIŻI L-BAXXI
                        
                     
         
      Magħmul fi Brussell, l-10 ta’ Ottubru 2013.
      
         
            Għall-Kummissjoni
         
         Connie HEDEGAARD
         
            Membru tal-Kummissjoni
         
      
   
   
      (1)  ĠU L 286, 31.10.2009, p. 1.
   
      (2)  ĠU L 169, 3.7.2010, p. 17.
   
      ANNESS
      [Dan l-Anness mhuwiex ippubblikat minħabba li fih informazzjoni kummerċjali kunfidenzjali.]